# The World Factbook

The World Factbook (ISSN 1553-8133), també conegut com el CIA World Factbook, és una font de referència elaborada per l'Agència Central d'Intel·ligència (CIA) dels Estats Units d'Amèrica amb informació de tipus almanac sobre els països del món. La versió oficial en paper està disponible al Servei Nacional d'Informació Tècnica i a l'Oficina d'Impressió del Govern. Altres empreses —com la Skyhorse Publishing— també imprimeixen una edició en paper. L'obra està disponible en format pàgina web, que s'actualitza parcialment cada setmana. També està disponible per a descarregar i fer-ne ús fora de línia. Proporciona un resum de dues a tres pàgines de la demografia, la geografia, les comunicacions, el govern, l'economia i les forces armades de 267 entitats territorials, incloent els països, dependències i altres àrees del món reconegudes pels Estats Units.
The World Factbook és obra de la CIA perquè l'utilitzin els funcionaris del govern dels Estats Units, i el seu estil, format, cobertura i continguts estan dissenyats principalment per satisfer les seves necessitats. No obstant això, s'utilitza amb freqüència com un recurs per als treballs de recerca acadèmica. Com a obra del govern dels EUA, està en domini públic als Estats Units.

## Fonts

En la recerca d'informació, la CIA utilitza les fonts d'informació llistades a continuació. També es consulten altres fonts públiques i privades.
* Programa d'Informació Antàrtica (National Science Foundation)
* Centre Nacional d'Intel·ligència Mèdica (Departament de Defensa)
* Oficina del Cens (Departament de Comerç)
* Oficina d'Estadístiques del Treball (Departament de Treball)
* Consell d'Administradors dels Programes Nacionals Antàrtics
* Agència d'Intel·ligència de Defensa (Department de Defensa)
* Departament d'Energia
* Departament d'Estat
* Servei de Pesca i Fauna Salvatge (Departament de l'Interior)
* Administració Marítima (Departament de Transport)
* Agència Nacional d'Intel·ligència-Geospacial (Departament de Defensa)
* Comandament d'Enginyeria d'Instal·lacions Navals (Departament de Defensa)
* Oficina d'Afers Insulars (Departament de l'Interior)
* Oficina d'Intel·ligència Naval (Departament de Defensa)
* Oil & Gas Journal
* Junta Estatunidenca de Noms Geogràfics (Departament de l'Interior)
* Comandament de Transport (Department de Defensa)

## Drets d'autor

Donat que el World Factbook es troba en domini públic, la gent és lliure, sota legislació estatunidenca, de redistribuir-lo i modificar-lo de qualsevol manera que es vulguin sense l'autorització de la CIA. No obstant, la CIA sol·licita que sigui citada quan s'utilitzi l'obra. El segell oficial de la CIA, però, sota la llei dels EUA, no pot ser copiat sense permís, tal com requereix la Llei de l'Agència Central d'Intel·ligència de 1949.

## Freqüència d'actualització i disponibilitat

Abans de novembre de 2001, la pàgina web del Factbook s'actualitzava anualment, entre 2004 i 2010 s'actualitzava cada dues setmanes, des de 2010 s'actualitza setmanalment. En general, la informació està disponible a partir de l'1 de gener de l'any s'utilitza en la preparació del Factbook.

### Edició governamental del Factbook

La primera edició, classificada, del Factbook es va publicar l'agost de 1962, i la primera versió no classificada el juny de 1971. La primera vegada que va estar disponible al públic en paper va ser l'any 1975. El 2008, la CIA va suspendre la impressió del Factbook i transferí la responsabilitat a l'Oficina d'Impressió del Govern dels Estats Units. Això succeí per decisió de la CIA de "concentrar els recursos del Factbook" en l'edició en línia. El Factbook ha estat a internet des de l'octubre de 1994. La versió en línia rep una mitjana de 6 milions de visites al mes, i també pot ser descarregada. L'Oficina d'Impressió del Govern dels Estats Units i el Servei Nacional d'Informació Tècnica s'encarreguen de la venda de la versió oficial impresa. En anys anteriors, el Factbook estava disponible en CD-ROM, microfilm, cinta magnètica, i disquet.

### Reimpressions i edicions antigues en línia

Molts llocs d'internet utilitzen la informació i les imatges del World Factbook. Diversos editors, incloent Grand River Books, Potomac Books (anteriorment coneguda com la Brassey's Inc.) i Skyhorse Publishing, l'han republicat en els darrers anys.

## Entitats enumerades

A juliol de 2011, The World Factbook constava de 267 entitats. Aquestes entitats es poden dividir en les següents categories:

### Estats independents

    Aquesta categoria inclou els estats independents, que la CIA els defineix com a pobles "políticament organitzats en un estat sobirà amb un territori determinat". En aquesta categoria hi ha 195 entitats.

### Altres

    Aquesta categoria és una llista d'indrets que no s'adiuen a la llista d'estats independents. Actualment hi ha dos: Taiwan i la Unió Europea.

### Dependències i Àrees de Sobirania Especial

    Aquesta categoria és una llista dels llocs afiliats a un altre estat. Es poden subdividir en categories utilitzant l'estat d'afiliació:
   * Austràlia: sis entitats
   * República Popular de la Xina: dues entitats
   * Dinamarca: dues entitats
   * França: vuit entitats
   * Regne dels Països Baixos: tres entitats
   * Nova Zelanda: tres entitats
   * Noruega: tres entitats
   * Regne Unit: disset entitats
   * Estats Units d'Amèrica: catorze entitats

### Mixts

    Aquesta categoria és per a l'Antàrtida i llocs en disputa. Hi ha sis entitats.

### Altres entitats

    Aquesta categoria és per al Món i els oceans. Hi ha cinc oceans i el Món (l'entrada del Món pretén ser un resum de les altres entrades).

## Referències

* ↑ CIA. «Intelligence & Analysis - Products» (en anglès), 25-04-2007. Arxivat de l'original el 2010-10-23. [Consulta: 5 octubre 2013]. «El Directori d'Intel·ligència publica dades referencials desclassificades d'abast públic. El World Factbook anual és un compendi comprensible de perfils de 260 països i altres entitats.»(arxivat per WebCite a)
* ↑ CIA. «Where in the World is Mt. Kilimanjaro? Visit the CIA World Factbook to Find Out» (en anglès), 03-01-2008. Arxivat de l'original el 2010-03-24. [Consulta: 5 octubre 2013].
* 1 2 Directori d'Intel·ligència. «CIA - World Factbook» (en anglès), 12-07-2011. Arxivat de l'original el 2017-11-07. [Consulta: 5 octubre 2013]. «The World Factbook proveeix informació de la història, població, govern, economia, geografia, comunicacions, transport, forces armades i assumptes transnacionals de 267 entitats territorials del món.»
* 1 2 3 Directori d'Intel·ligència. «The World Factbook - Contributors and Copyright Information» (en anglès). Arxivat de l'original el 2013-05-13. [Consulta: 5 octubre 2013]. «The World Factbook és obra de l'Agència Central d'Intel·ligència per a ús dels funcionaris del govern estatunidenc, i el seu estil, format, cobertura i continguts estan dissenyats principalment per satisfer les seves necessitats. La informació està proveïda, entre d'altres, per fonts públiques i privades. The Factbook és en domini públic. En conseqüència, pot ser copiat gratuïtament sense permís de l'Agència Central d'Intel·ligència (CIA).»
* 1 2 3 «CIA World Factbook 2006 Now Available» (en anglès). CIA, 05-04-2006. Arxivat de l'original el 2007-06-13. [Consulta: 5 octubre 2013]. «The World Factbook roman com el producte de la CIA més popular i àmpliament estès, actualment assolint els sis milions de visites al mes. A més, desenes de centenars de pàgines web governamentals, comercials i acadèmiques enllacen amb la versió en línia del Factbook. * * * Inclòs entre les 271 entrades geogràfiques n'hi ha una pel "Món", la qual incorpora dades i altra informació resumida a partir de la suma de les altres 270 entrades.»
* 1 2 Directori d'Intel·ligència. «The World Factbook - Frequently Asked Questions (FAQs): Can I use some or all of The World Factbook for my Web site (book, research project, homework, etc.)?» (en anglès). Arxivat de l'original el 2019-01-07. [Consulta: 5 octubre 2013]. «The World Factbook és en domini públic i pot ser usat lliurement, per tothom, en tot moment sense sol·licitar autorització.* * * Quan s'utilitzi, i per cortesia, citeu The World Factbook com a font.»
* 1 2 Directori d'Intel·ligència. «The World Factbook - Frequently Asked Questions (FAQs): How often is The World Factbook updated?» (en anglès). Arxivat de l'original el 2019-01-07. [Consulta: 26 gener 2009]. «Antigament, la nostra web (i el Factbook publicat) només s'actualitzava anualment. A inicis de novembre de 2001 fou instituït un nou sistema d'actualització més freqüent. Actualment, The World Factbook s'actualitza cada dues setmanes.»
* ↑ Directori d'Intel·ligència. «World Factbook Updates - October 22, 2010» (en anglès), 24-11-2010. Arxivat de l'original el de maig 14, 2011. [Consulta: 1r desembre 2010]. «Des de 2004, la web de The World Factbook s'ha anat actualitzant amb una freqüència de dues setmanes. Després d'un esforçós trimestre de prova, estem satisfets d'anunciar que Factbook serà actualitzat setmanalment.»
* ↑ Directori d'Intel·ligència. «The World Factbook - Notes and Definitions: Date of information» (en anglès). Arxivat de l'original el 2018-12-26. [Consulta: 23 setembre 2006]. «En general, la informació a l'abast des de l'1 de gener de 2007 fou emprada en la preparació d'aquesta edició.»
* 1 2 Directori d'Intel·ligència. «The World Factbook - History» (en anglès). CIA.gov. Arxivat de l'original el 2013-05-07. [Consulta: 3 març 2007]. «L'agost de 1962 es va publicar el primer Factbook amb informació classificada, i el juny de 1971 es va publicar la primera versió desclassificada.»
* ↑ Directori d'Intel·ligència. «CIA - The World Factbook -- About :: History: 2008» (en anglès). CIA.gov, 08-06-2009. Arxivat de l'original el 2013-05-07. [Consulta: 8 juny 2009]. «La impressió del Factbook es va traspassar a l'Oficina d'Impressió del Govern.»
* ↑ Directori d'Intel·ligència. «CIA - The World Factbook 2008: Purchasing Information» (en anglès), 2008. [Consulta: 1r desembre 2010]. «L'oficina d'Impressió del Govern assumí la producció de l'edició impresa del World Factbook. La CIA va decidir focalitzar els recursos del Factbook a l'edició en línia (internet).»
* ↑ Miller, Jill Young «CIA puts data on the internet» (en anglès). Fort Lauderdale Sun-Sentinel, 12-12-1994.
* ↑ CIA. «CIA Download Page» (en anglès). CIA.gov. Arxivat de l'original el 2016-05-17. [Consulta: 10 juny 2007].
* ↑ Directori d'Intel·ligència. «The World Factbook - Purchasing Information» (en anglès). CIA.gov. Arxivat de l'original el 2020-11-05. [Consulta: 23 setembre 2006]. «Altres usuaris poden obtenir informació de compres sobre les còpies impreses a: Superintendent de Documents..Servei Tècnic Nacional d'Informació.»
* ↑ Directori d'Intel·ligència. «The World Factbook 1999 - Purchasing Information (mirror)» (en anglès). UMSL.edu, 1999. Arxivat de l'original el 2021-12-22. [Consulta: 24 setembre 2006]. «L'Agència Central d'Intel·ligència (CIA) prepara el World Factbook en versió impresa, CD-ROM, i en línia.»
* 1 2 3 Directori d'Intel·ligència. «Publication Information for The World Factbook 1995 (mirror)» (en anglès). Ems.psu.edu, 1995. Arxivat de l'original el 2012-03-17. [Consulta: 24 setembre 2006]. «Aquesta publicació també està a l'abast en microfilm, cinta magnètica i disquet.»
* ↑ Directori d'Intel·ligència. «The World Factbook - Frequently Asked Questions (FAQs): I am using the Factbook online and it is not working. What is wrong?» (en anglès). CIA.gov. Arxivat de l'original el 2019-01-07. [Consulta: 24 setembre 2006]. «Existeixen centenars de símils de "Factbook" a internet. El web de Factbook a: www.cia.gov és el lloc oficial.»
* ↑ Texas A&M University Libraries. «Introduction to Comparative Politics POLS 329» (en anglès). Arxivat de l'original el 2007-10-11. [Consulta: 2 gener 2008]. «The World Factbook (Handbook of the Nations), Detroit: Grand River Books, 1981»
* ↑ Potomac Books. «The World Factbook 2008 CIA's 2007 Edition» (en anglès). Arxivat de l'original el 2009-06-20. [Consulta: 2 gener 2008].
* ↑ Skyhorse Publishing. «The CIA World Factbook 2012» (en anglès). Arxivat de l'original el 2015-09-24. [Consulta: 18 octubre 2013].
* 1 2 Directori d'Intel·ligència. «The World Factbook - Notes and Definitions: Entities» (en anglès). CIA.gov. Arxivat de l'original el 2018-12-26. [Consulta: 12 juliol 2011]. «"Estat independent" fa referència a un poble políticament organitzat en un estat sobirà amb un territori definit. * * * Hi ha un total de 266 entitats geogràfiques separades al World Factbook que poden ser classificades de la forma següent...»

## Enllaços externs

* The World Factbook - Lloc web oficial
* CIA World Factbook en XML (anglès)
* CIA World Factbook actual en format Excel (anglès)